
Všeobecne záväzné nariadenie

Návrh tohto všeobecne záväzného nariadenia (VZN)

Vyvesený na úradnej tabuli obce dňa:					02.02.2015
Dátum začiatku lehoty na pripomienkové konanie:			03.02.2015
Dátum ukončenia pripomienkového konania:				19.02.2015
Vyhodnotenie pripomienok k návrhu VZN uskutočnené dňa:		19.02.2015



Schválené všeobecne záväzné nariadenie

	
Na rokovaní obecného zastupiteľstva dňa:
	20.02.2015

	
Vyhlásené vyvesením na úradnej tabuli obce dňa:
	21.02.2015

	
VZN nadobúda účinnosť dňom:
	07.03.2015



Obec Poloma na základe § 6 zákona NR SR č. 369/1990 Zb. o obecnom zriadení v znení neskorších predpisov a podľa § 36 g ods.5 zákona č. 51/1988 Zb. o banskej činnosti, výbušninách a štátnej banskej správe v znení neskorších predpisov

v y d á v a

pre územie obce Poloma toto

Všeobecne záväzné nariadenie
o používaní pyrotechnických výrobkov určených na zábavné a oslavné účely na území obce Poloma,


na ktorom sa uznieslo obecné zastupiteľstvo v  Polome v súlade s § 11 ods. 4 písm. g) zákona NR SR č. 369/1990 Zb. o obecnom zriadení v znení neskorších predpisov.



Článok 1
Úvodné ustanovenia

1. Toto všeobecne záväzné nariadenie upravuje podmienky používania pyrotechnických výrobkov na zábavné a oslavné účely na území obce Poloma.

Článok 2
Vymedzenie pojmov

1. Pyrotechnické výrobky sú výrobky obsahujúce technologicky spracované pyrotechnické zlože, prípadne aj malé množstvo iných druhov výbušnín, určené na technické účely alebo na zábavné a oslavné účely.
2. Ohňostrojné práce sú práce, pri ktorých sa využívajú svetelné, zvukové, dymové alebo pohybové účinky pyrotechnických výrobkov určených na zábavné a oslavné účely, pričom sa pyrotechnické výrobky spravidla odpaľujú postupne v krátkom časovom slede za sebou, vo vopred určenom poradí a z vopred určeného miesta.

Článok 3
Používanie pyrotechnických výrobkov

1. Na území obce Poloma je zakázané používať pyrotechnické výrobky s výnimkou 31. decembra od 18.00 hod. do 1. januára 03.00 hod.
2. Zákaz podľa bodu 1 tohto článku sa nevzťahuje na podujatia organizované obcou Poloma.
3. Zákaz podľa bodu 1 tohto článku sa nevzťahuje na použitie zábavnej pyrotechniky
v rámci ohňostrojných prác pri podujatí organizovanom obcou a na použitie zábavnej
pyrotechniky na základe žiadostí, na ktoré obec dala súhlas s vykonaním ohňostrojných prác podľa osobitného predpisu.

Článok 4
Záverečné ustanovenia

1. Na tomto všeobecne záväznom nariadení obce Poloma o používaní
pyrotechnických výrobkov určených na zábavné a oslavné účely na území obce Poloma sa v súlade s § 11 ods. 4 písm. g) zákona NR SR č. 369/1990 Zb. o obecnom
zriadení v znení neskorších predpisov uznieslo obecné zastupiteľstvo v Polome na zasadnutí dňa 20.02.2015 uznesením číslo     .
2. Všeobecne záväzné nariadenie o používaní pyrotechnických výrobkov určených na
zábavné a oslavné účely na území obce Poloma bolo vyvesené na pripomienkovanie občanom dňa 02.02.2015 a zvesené dňa 19.02.2015.
3. Toto všeobecné záväzné nariadenie o používaní pyrotechnických výrobkov určených na zábavné a oslavné účely na území obce Poloma nadobúda účinnosť
pätnástym dňom od jeho vyvesenia na úradnej tabuli po schválení v obecnom
zastupiteľstve t. j. 07.03.2015.
4. Po nadobudnutí účinnosti tohto všeobecne záväzného nariadenia o používaní
pyrotechnických výrobkov určených na zábavné a oslavné účely na území obce Poloma sa ruší všeobecne záväzné nariadenie obce Poloma č. 4/2005 o
[bookmark: _GoBack]používaní zábavnej pyrotechniky na území obce Poloma.






								Ing. Pavol Hanušovský, v.r.
									 starosta obce

